*****

ΣΥΜΦΩΝΙΑ

υπό μορφή ανταλλαγής επιστολών που αφορά την τροποποίηση της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί της εφαρμογής της ρυθμίσεως σχετικά με την κοινοτική διαμετακόμιση

Βρυξέλλες, . . . . . .

Κύριε,

Έχω την τιμή να αναγγείλω τη λήψη της υπό σημερινή ημερομηνία επιστολής σας η οποία έχει ως εξής:

«Με τη σύσταση αριθ. 1/81 της 25 Ιουνίου 1981, η Μεικτή Επιτροπή ΕΟΚ-Ελβετίας - κοινοτική διαμετακόμιση - πρότεινε ορισμένες τροποποιήσεις στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας περί της εφαρμογής της ρυθμίσεως σχετικά με την κοινοτική διαμετακόμιση. Οι προβλεπόμενες τροποποιήσεις περιλαμβάνονται στο παράρτημα. Έχω την τιμή να σας επιβεβαιώσω τη σύμφωνη γνώμη της Κοινότητος επί των τροποποιήσεων αυτών και να προτείνω ως ημερομηνία ενάρξεως της ισχύος τους την 1η Ιουλίου 1982. Θα σας ήμουν υπόχρεος εάν επιβεβαιώνατε τη σύμφωνη γνώμη της Κυβερνήσεως της Ελβετικής Συνομοσπονδίας επί των τροποποιήσεων αυτών και επί της προτεινόμενης ημερομηνίας ενάρξεως ισχύος τους.».

Έχω την τιμή να σας επιβεβαιώσω τη σύμφωνη γνώμη της κυβερνήσεως της Ελβετικής Συνομοσπονδίας επί του περιεχομένου της επιστολής καθώς και επί της προτεινόμενης ημερομηνίας ενάρξεως της ισχύος των τροποποιήσεων αυτών.

Παρακαλώ δεχθείτε, Κύριε, τη διαβεβαίωση της βαθυτάτης μου εκτιμήσεως.

Για την

Κυβέρνηση της Ελβετικής Συνομοσπονδίας

Βρυξέλλες, . . . . . .

Κύριε Πρέσβυ,

Με τη σύσταση αριθ. 1/81 της 25ης Ιουνίου 1981, η Μεικτή Επιτροπή ΕΟΚ-Ελβετίας - κοινοτική διαμετακόμιση - πρότεινε ορισμένες τροποποιήσεις στη συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας περί της εφαρμογής της ρυθμίσεως σχετικά με την κοινοτική διαμετακόμιση. Οι προβλεπόμενες τροποποιήσεις περιλαμβάνονται στο παράρτημα. Έχω την τιμή να σας επιβεβαιώσω τη σύμφωνη γνώμη της Κοινότητος επί των τροποποιήσεων αυτών και να προτείνω ως ημερομηνία ενάρξεως της ισχύος τους την 1η Ιουλίου 1982. Θα σας σας ήμουν υπόχρεος εάν επιβεβαιώνατε τη σύμφωνη γνώμη της Κυβερνήσεως της Ελβετικής Συνομοσπονδίας επί των τροποποιήσεων αυτών και επί της προτεινόμενης ημερομηνίας ενάρξεως ισχύος τους.

Παρακαλώ δεχθείτε, Κύριε Πρέσβυ, τη διαβεβαίωση της βαθυτάτης εκτιμήσεώς μου.

Εξ ονόματος

του Συμβουλίου των Ευρωπαϊκών Κοινοτήτων

ΠΑΡΑΡΤΗΜΑ

Τροποποιήσεις που πρέπει να επέλθουν στη συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας σχετικά με την εφαρμογή των κανονισμών περί της κοινοτικής διαμετακομίσεως

Α. Στο άρθρο 2 παράγραφος 2 το δεύτερο εδάφιο αντικαθίσταται από το ακόλουθο κείμενο:

«Στη ρύθμιση αυτή, κάθε αναφορά στην Κοινότητα ή στα Κράτη μέλη ισχύει και για την Συνομοσπονδία της Ελβετίας. Εν τούτοις, ως προς τα άρθρα 1 και 7 του κανονισμού περί της κοινοτικής διαμετακομίσεως (προσάρτημα Ι) και το άρθρο 41 πρώτο εδάφιο και το άρθρο 50θ πρώτο εδάφιο του κανονισμού περί των διατάξεων εφαρμογής καθώς επίσης και των μέτρων απλουστεύσεως του καθεστώτος της κοινοτικής διαμετακομίσεως (προσάρτημα ΙΙ), ο όρος «Κοινότης» αναφέρεται αποκλειστικά στην Ευρωπαϊκή Οικονομική Κοινότητα.».

Β. Το άρθρο 4 παράγραφος 2 αντικαθίσταται από τον ακόλουθο κείμενο:

«2. Σε περίπτωση υπονοιών παρατυπίας ή παραβάσεως σχετικά με εμπορεύματα που εισάγονται σε ένα από τα συμβαλλόμενα μέρη και προέρχονται από άλλο συμβαλλόμενο μέρος ή που έχουν διέλθει ή έχουν τεθεί σε τελωνειακή αποταμίευση επί του εδάφους του, οι τελωνειακές διοικήσεις της Ελβετίας και των Κρατών μελών ανακοινώνουν, αμοιβαίως, κατόπιν αιτήσεως κάθε πληροφορία σχετικά με τίς:

α) συνθήκες προωθήσεως των εμπορευμάτων αυτών:

- οταν αυτά φθάνουν στο συμβαλλόμενο μέρος που αποτελεί αντικείμενο με παραστατικό Τ 1, Τ 2 ή Τ 2 L οποιος κι αν είναι ο τρόπος επανεξαγωγής τους, ή

- οταν επανεξήχθησαν από το συμβαλλόμενο μέρος με παραστατικό Τ 1, Τ 2 ή Τ 2 L οποιος κι αν είναι ο τρόπος εισαγωγής τους·

β) συνθήκες τελωνειακής αποταμιεύσεως των εμπορευμάτων αυτών όταν έχουν φθάσει στο συμβαλλόμενο μέρος που αποτελεί αντικείμενο αιτήσεως με παραστατικό Τ 2 ή Τ 2 L η όταν αυτά επανεξάγονται από το συμβαλλόμενο αυτό μέρος με παραστατικό Τ 2 ή Τ 2 L.».

Γ. Στο άρθρο 6, παράγραφος 3, προστίθενται τα ακόλουθα εδάφια:

«Εάν, σε εξαιρετικές περιπτώσεις, θα ήταν αναγκαία η προσκόμιση των εμπορευμάτων σε τελωνείο άλλο από εκείνο που αναφέρεται στο παραστατικό Τ 1 ή Τ 2, με σκοπό να περατωθεί εκεί η μεταφορά και εάν τα δύο αυτά ανήκουν σε διαφορετικά συμβαλλόμενα μέρη, οι τελωνειακές αρχές, όπου προσκομίζονται τα εμπορεύματα, μπορούν να επιτρέψουν την αλλαγή του τελωνείου προορισμού, εφόσον το παραστατικό κοινοτικής διακομετακομίσεως δεν φέρει μία από τις ακόλουθες ενδείξεις:

- "Sortie de la Communaute soumise a des restrictions",

"Udfoersel fra Faellesskabet undergivet restriktioner",

"Ausgang aus der Gemeinschaft Beschraenkungen unterworfen",

"Export from the Community subject to restrictions",

"Uscita dalla Comunita assoggettata a restrizioni",

"Verlaten van de Gemeenschap aan beperkingen onderworpen",

" Έξοδος από την Κοινότητα υποκειμένη σε περιορισμούς",

- "Sortie de la Communaute soumise a imposition",

"Udfoersel fra Faellesskabet betinget af afgiftsbetaling",

"Ausgang aus der Gemeinschaft Abgabenerhebung unterworfen",

"Export from the Community subject to duty",

"Uscita dalla Comunita assoggettata a tassazione",

"Verlaten van de Gemeenschap aan belastingheffing onderworpen" ,

" Έξοδος από την Κοινότητα υποκειμένη σε επιβάρυνση".

Το νέο τελωνείο προορισμού πρέπει να αναγράφει στο χώρο " Έλεγχος τελωνείου προορισμού" του αντιτύπου προς επιστροφή Τ 1 ή Τ 2 επί πλέον των συνήθων ενδείξεων που αναφέρονται στο τελωνείο προορισμού, μία από τις ακόλουθες ενδείξεις:

"Differences: marchandises presentees au bureau . . . . (nom et pays)",

"Forskelle det toldsted, hvor varerne blev frembudt . . . . ( navn og land)",

"Unstimmigkeiten: Zollstelle der Gestellung . . . . (Name und Land)",

"Differences: office where goods were presented . . . . (name and country)",

"Differenze: ufficio al quale sono state presentate le merci . . . . (nome a paese)", Verschillen: Kantoor waar de goederen zijn aangebracht . . . . ( naam en land)",

"Διαφορές: Εμπορεύματα προσκομισθέντα στο τελωνείο . . . . (όνομα και χώρα)".

Το τελωνείο αναχωρήσεως διεκπεραιώνει τα παραστατικό Τ 1 ή Τ 2 μόνο όταν πληρούνται όλες οι υποχρεώσεις που πηγάζουν από την αλλαγή του τελωνείου προορισμού. Πληροφορεί, ενδεχομένως, τον εγγυητή περί της μη διεκπεραιώσεως.».

Δ. Το άρθρο 10 καταργείται.

Ε. Η παράγραφος 4 του άρθρου 12 καταργείται.

Ζ. Στη συμφωνία και στα προσαρτήματά της, ο όρος «ευρωπαϊκή λογιστική μονάδα (UCE)» αντικαθίσταται από την «ECU».